Michael Kamen

Michael Arnold Kamen (* 15. April 1948 in New York City; † 18. November 2003 in London) weer en US-amerikaanschen Komponist, de sünners dör sien Filmmusiken bekannt worrn is, aver ok as Orchestrater, Arrangeur un Ledermaker arbeidt hett.

 Leven 
Kamen hett 1965 sien Afsluss an de Highschool of Music & Art in New York maakt un dorna Oboe an de Juilliard School studeert.

Mit dat Komponeeren vun Filmmusik füng Kamen 1971 an. Tomeist hett he de ok sülvst dirigeert. Ünner de Filmen, för de he komponeert hett weern grode Titels as to’n Bispeel Die Hard, Licence to Kill, Robin Hood: Prince of Thieves un vele mehr. Ut Robin Hood stammt ünner annern dat Leed Everything I Do, I Do It for You…, bi dat Kamen mitschreven hett un dat in de Interpretatschoon vun Bryan Adams en Welthit worrn is.

Kamens Intresse, klassische mit populäre Musik to verbinnen hett sik sünners bi de Arbeit för dat Metallica-Album S&M wiest. In’t Johr 1999 hett he en Live-Kunzert vun Metallica mit dat San Francisco Symphony Orchestra dirigeert, för dat he de orchestralen Arrangement maakt hett. Man, ok dorför hett Kamen al mit beropen Musikers un Musikgruppen tosamenarbeit, as to’n Bispeel Pink Floyd, Aerosmith, David Gilmour, Roger Waters, Queen (Who Wants to Live Forever), Eric Clapton, Tom Petty, David Bowie, Eurythmics, Herbie Hancock, The Cranberries, Sting oder Kate Bush. Wiel de Arbeit mit Metallica an S&M un de nafolgen Welttournee weer Kamen na Utseggen vun Metallica as offiziell Liddmaat vun de Grupp ansehn.

Een vun letzten Arbeiten weer die Musik to den düütschen Animatschoonsfilm Back to Gaya, de Kamen nich mehr to Enn maken künn, wiel dat he unvermodens dood bleev. Siet 1996 weer de Komponist an Multiple Skleroos krank. He is 2003 an en Hartinfarkt doodbleven. Torüchlaten hett he sien Ehfro un twee Kinner.

 Filmografie (Utwahl) 
 Johr Originaltitel dt. Titel 1976 The Next Man Öl 1983 The Dead Zone Dead Zone –  Der Attentäter 1985 Brazil Brazil 1986 Highlander Highlander – Es kann nur einen geben 1987 Lethal Weapon Zwei stahlharte Profis 1987 Suspect Suspect – Unter Verdacht 1988 Die Hard Stirb langsam 1988 The Adventures of Baron Munchhausen Die Abenteuer des Baron Münchhausen 1989 Lethal Weapon 2 Brennpunkt L.A. 1989 Crusoe Crusoe 1989 Licence to Kill Lizenz zum Töten 1990 Die Hard 2 Stirb langsam 2 1991 Robin Hood: Prince of Thieves Robin Hood – König der Diebe 1991 Last Boy Scout Last Boy Scout – Das Ziel ist Überleben 1991 Nothing But Trouble Valkenvenia – Die wunderbare Welt des Wahnsinns 1992 Lethal Weapon 3 Brennpunkt L.A. – Die Profis sind zurück 1992 Shining Through Wie ein Licht in dunkler Nacht 1993 Last Action Hero Last Action Hero 1993 The Three Musketeers Die drei Musketiere 1995 Die Hard with a Vengeance Stirb langsam: Jetzt erst recht 1995 Don Juan DeMarco Don Juan DeMarco 1996 101 Dalmatians 101 Dalmatiner 1997 Event Horizon Event Horizon – Am Rande des Universums 1998 Lethal Weapon 4 Lethal Weapon 4 2000 X-Men X-Men 2001 Band of Brothers Band of Brothers – Wir waren wie Brüder 2003 Open Range Open Range – Weites Land 2004 Against the Ropes Die Promoterin 2004 Back to Gaya Back to Gaya 2004 First Daughter Ein Date mit Hindernissen

 Utteken 
Michael Kamen hett för sien Filmmusiken 25 Priesen wunnen un weer noch för eenige mehr nomineert, dorünner ok tweemol för den Oscar in de Kategorie Best Leed för Don Juan DeMarco un för Robin Hood: Prince of Thieves. Nafolgen steiht en Utwahl vun de Priesen, de Kamen wunnen hett:
 1988: den BMI Film Music Award för Lethal Weapon.
 1989: den BMI Film Music Award för Die Hard.
 1990: den BMI Film Music Award för Lethal Weapon 2.
 1990: den Georges Delerue Prize vun’t Flandersch Internatschonal Film Festival för The Krays.
 1991: den BMI Film Music Award för Die Hard 2.
 1992: den Grammy in de Kategorie: Best Leed för en Sppelfilm för Robin Hood: Prince of Thieves.
 1993: den BMI Film Music Award för Lethal Weapon 3.
 1995: den ASCAP Award in de Kategorie: Best Leed för en Speelfilm för The Three Musketeers.
 1996: den ASCAP Award in de Kategorie: Best Leed för en Speelfilm för Don Juan DeMarco.
 1997: den BMI Film Music Award för 101 Dalmatians.
 1999: den Annie Award in de Kategorie: Rutragen enkelte Leistung bi Musik för en Animatschoonsfilm för The Iron Giant.
 1999: den BMI Film Music Award för Lethal Weapon 4.
 2000: den Hollywood Film Award för utermatig Leistungen in’t Rebeet Filmmusik
 2001: den BMI Film Music Award för X-Men.
 2002: den BMI Cable Award för Band of Brothers.

 Websteden 

 Naroop op Michael Kamen

Kategorie:Mann
Kategorie:Komponist
Kategorie:Filmmusik
Kategorie:Börger von de USA
Kategorie:Boren 1948
Kategorie:Storven 2003